Kristbjörg Kjeld

Kristbjörg Þorkelína Kjeld (f. 18. júní 1935) er íslensk leikkona fædd í Reykjavík. Kristbjörg er ein þekktasta og reynslumesta leikkona landsins en leikferill hennar spannar tæp 70 ár en hún steig fyrst á svið árið 1955. 

 Ævi 
Kristbjörg fæddist í Reykjavík en ólst upp í Innri-Njarðvík til fermingaraldurs en fluttist þá til Hafnarfjarðar og hóf nám við Flensborgarskóla.Ruv.is, „Á meðan fólk hefur enn þolinmæði er ég til“ (skoðað 23. mars 2021) Foreldrar Kristbjargar voru Jóna Guðrún Finnbogadóttir Kjeld (1911-1994) húsmóðir og Jens Sófus Matthíasson Kjeld (1908-1980) smiður fæddur í Færeyjum. 

Kristbjörg lauk námi frá Leiklistarskóla Þjóðleikhússins árið 1958 og var áheyrnarnemandi við Leiklistarskóla Konunglega leikhússins í Kaupmannahöfn frá 1959-1960. Árið 1992 lauk hún námi í uppeldis- og kennslufræðum frá Kennaraháskóla Íslands. 

Kristbjörg gekk í hjónaband með Guðmundi Steinssyni (1925-1996) leikritahöfundi árið 1962. Þau eignuðust eina dóttur, Þórunni (f. 1974) sem þau ættleiddu frá Kolumbíu árið 1974 en fyrir átti Kristbjörg soninn Jens Guðjón (f. 1954).Dv.is, „Ég lifi í núinu“ (skoðað 23. mars 2021)Pétur Ástvaldsson, Samtíðarmenn J-Ö bls. 517-518, (Reykjavík, 2003)

 Starfsferill 
Eftir að Kristbjörg lauk námi við Flensborgarskólann starfaði hún um tíma í verslun í Hafnarfirði og á skrifstofu leigubílastöðvarinnar Hreyfils.Visir.is, „Langar að verða frábær leikkona“ (skoðað 23. mars 2021)

Leikferill hennar spannar tæp 70 ár en fyrsta hlutverk hennar var þegar hún var 15 ára gömul og lék heimskonu í verkinu Aumingja Hanna sem sýnt var hjá áhugaleikfélagi í Hafnarfirði. Hún var fastráðinn leikkona í Þjóðleikhúsinu frá 1957-2005 en hefur einnig leikið í Borgarleikhúsinu, hjá Leikfélagi Akureyrar og Frú Emilíu. Hún var einn af stofnendum leikhópsins Grímu árið 1962 og leikstýrði með hópnum. Á árunum 1986-1998 var hún kennari við Leiklistarskóla Íslands.

Kristbjörg hefur leikið í fjölda íslenskra kvikmynda og meðal þekktustu hlutverka hennar má nefna hlutverk í kvikmyndunum 79 af stöðinni árið 1962 og í Mamma Gógó árið 2010.

Hún lét af störfum hjá Þjóðleikhúsinu vegna aldurs árið 2005 þá sjötug en frá þeim tíma hefur hún leikið í fjölda verka á sviði, í sjónvarpi og kvikmyndum. 

 Ferill í kvikmyndum og sjónvarpsþáttum 
ÁrKvikmynd/ÞátturHlutverk196279 af stöðinniGógó1980Punktur punktur komma strikÁsta1985DraugasagaMóðir Elsu1988GlerbrotÍ skugga hrafnsinsSigríður1989FlugþráMammaKristnihald undir jökliHnallþóra1990EnglakropparKvenfélagsformaðurinn1993Svanur1995Einkalíf1996Sigla himinfleyLisbet1997StikkfríAmma Hrefnu2000FíaskóEldri kona með alzheimer2001No Such ThingNurse JoanMávahláturAmma2002HafiðKristínReykjavik Guesthouse: Rent a bikeIngibjörgFerðinAmma2004KaldaljósÁlfrún2006BörnMýrinKatrín2008SveitabrúðkaupBrynhildur2010Mamma GógóGógóKóngavegurMaríaRétturGuðfinna2013Hross í ossHildurÁramótaskaupið2014Ein Sommer in IslandÁlfrún Grímsdóttir2015ÞrestirAmma2016SundáhrifinAuður2017FangarHerdís2018Steypustöðin2021Zack Snyder's Justice LeagueGömul íslensk konaAlma2022Summerlight... and Then Comes the NightHelgaÁ ferð með mömmuMamma2023ÓráðÞóraAftureldingHildurKuldiLilja eldri

 Viðurkenningar 

 1996 - Menningarverðlaun DV fyrir hlutverk Möllu í Taktu lagið Lóa.
 1998 - Riddarakross Hinnar íslensku fálkaorðu fyrir leiklistarstörf.
 2001 - Edduverðlaun sem besta leikkona í aukahlutverki í kvikmyndinni Mávahlátur
 2004 - Edduverðlaun sem besta leikkona í aukahlutverki í kvikmyndinni KaldaljósVisir.is, „Kaldaljós kom sá og sigraði“ (skoðað 23. mars 2021)
 2011 - Besta leikkonan á alþjóðlegu kvikmyndahátíðinni Funchal IFF á Madeira fyrir hlutverk í myndinni Mamma GógóVisir.is, „Kristbjörg Kjeld hlaut verðlaun á kvikmyndahátíð á Madeira“ (skoðað 23. mars 2021)
 2013 - Grímuverðlaun sem besta leikkona í aðalhlutverki fyrir Jónsmessunótt í Þjóðleikhúsinu„Handhafar Grímunnar 2013“, Fréttablaðið (skoðað 23. mars 2021)
 2014 - Grímuverðlaun Heiður­sverðlaun Leik­list­ar­sam­bands Íslands fyr­ir ævi­starf í þágu sviðslista á Íslandi
 2017 - Heiðursverðlaunahafi Menningarverðlauna DVDv.is, „Þegar maður hefur átt svo náinn sálufélaga er erfitt að missa“ (skoðað 23. mars 2021)
 2020 - Grímuverðlaun sem besta leikkona í aukahlutverki fyrir hlutverk í Er ég mamma mín?
 2024 - Edduverðlaun sem besta leikkona í aðalhlutverki í kvikmyndinni Á ferð með mömmu

 Tenglar 
 Umfjöllun á IMDB
 Um líf og list Kristbjargar Kjeld  Rúv

 Tilvísanir 

Flokkur:Íslenskar leikkonur
Flokkur:Handhafar riddarakross Hinnar íslensku fálkaorðu
Flokkur:Handhafar Grímunnar
Flokkur:Handhafar Edduverðlaunanna
Flokkur:Íslenskar leikkonur